Manuel Vieira de Matos

Manuel Vieira de Matos (født 22. mars 1861 i Poiares ved Peso da Régua i Portugal, død 28. september 1932 i Braga) var katolsk biskop av Guarda, erkebiskop av  Braga, og grunnlegger av Corpo Nacional de Escutas - Escutismo Católico Português.

Liv og virke

Hjelpebiskop i Lisboa
Den 22. juni 1899 ble han utnevnt til hjelpebiskop i Lisboa som titulærbiskop av Mitilene. Han ble bispeviet den 15. august 1899 av José Dias Correia de Carvalho, biskopen av Viseu: medkonsekrerende var erkebiskop Gaudêncio José Pereira av Portalegre, og av titulærerkebiskop Henrique José Reed da Silva], emeritert biskop av padroadobispedømmet Sáo Tomé de Meliapore i Portugisisk India.

Han ble også generalvikar av patriarkatet Lisboa.

Biskop-erkebiskop av Guarda
Han ble biskop av Guarda den 1. april 1903. Han fant seg selv som leder av bispedømmet i en spesielt vanskelig periode for katolisismen i Portugal. På den tid ble nasjonalistpartiet opprettet, og det gav han sin sterke støtte. Han ble en nøkkelskikkelse, og av denne grunn fengslet de sivile myndighetene ham tre ganger, mellom 1910 og 1913, og fjernet ham med makt fra hans bispestol.

Erkebiskop av Braga
Den 1. oktober 1914 eleverte pave Pius X ham til erkebiskop av Braga.

Han var oppmerksom på områdets sosiale problemer og fremmet hjelpearbeid for den fattige befolkning.

I 1919 gav pave Pius XI ham tillatelse til å gjenninføre den bragensiske ritus i sin katedral. Braga-ritusen tilhørte den romerske gruppe av liturgiske riter, og tok form fra 1000-tallet og 1200-tallet, med Mateusmissalet fra 1100-tallet som eldste kjente bevarte kilde. Selv om den ikke ble forbudt av de pavelige buller Quod a nobis (1568) og Quo primum (1570) kom den mer og mer i skyggen av den romerske ritus innen erkebispedømmet, og dens egen form fikk samtidig gradvis også innslag av ikketradisjonelle elementer. Det var etter en opprydning i dette at erkebiskop Manuel Vieira de Matos med tillatelse fra paven fikk renset opp og revidert tekstene og så gjøre riten obligatorisk i erkebispedømmet. (Etter Andre Vatikankonsil er denne riten imidlertid kommet i skyggen og bare sjelden feiret.)

I Braga grunnla erkebiskop  Manuel Vieira de Matos og dr. Avelino Gonçalves i 1923 Portugals største speiderorganisasjon, Corpo Nacional de Escutas - Escutismo Católico Português (CNE). I 1929 ble organisasjonen medlem av World Scout Bureau. 

Han døde i Braga i Portugal den 28. september 1932.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1827
 Kardinal Innocenzo Ferrieri (1810-1887) *1874
 Biskop José Luis Alves Feijo, O.SS.T. (1816-1874) *1865
 Biskop José Dias Correia de Carvalho  (1830-1911) *1871
 Erkebiskop Manuel Vieira de Matos (1861-1932) *1899

Litteratur
 Pio Paschini (cur.), Enciclopedia Cattolica (EC), 12 voll., Ente per l'Enciclopedia Cattolica e per il Libro Cattolico, Città del Vaticano, 1948-1954.

Referanser 

Portugisiske katolske biskoper
Linjen Rebiba
Personer fra distriktet Vila Real